26.04.2015
Мшаҧы 28-29, 2015 ашықәсазы имҩаҧысраны иҟоуп Аҧсны Ахада Рауль Ҳаџьымба Ҟарачы-Черқьестәи Ареспублика ашҟа иусуратә визит. Авизит иалагӡаны иазгәаҭоуп ареспублика Ахада Рашид Темрезов, аиҳабыра алахәылаҩцәа, Ҟарачы-Черқьестәи Апарламент адепутатцәа, Аҧсны жәлар 1992 -1993 шш. Рџьынџьтәылатә еибашьра аветеранцәа, зхатәгәаҧхарала Аҧсныҟа иааны иеибашьыз иҭахаз аибашьцәа рҭынхацәа, ауаажәларра рҧылара. Рауль Ҳаџьымба иара убас ихы алаирхәуеит Аҧсны Актәи Ахада Владислав Арӡынба игәалашәара иазкхо ахәылҧаз. Аҧсны Ахада Ҟарачы-Черқьестәи Ареспублика ашҟа иццараны иҟоуп Ашәарҭадаратә Хеилак амаӡаныҟәгаҩ Муҳамед Кьылба, амилаҭтә олимпиатә еилакы Апрезидент Валери Аршба, Адунеизегьтәи аҧсуа-абазатә Конгресс амаӡаныҟәгаҩ хада Геннади Аламиа, Хьрыҧс Џьапуа.